CELEX: 62013CN0642
Language: fi
Date: 2013-12-04 00:00:00
Title: Asia C-642/13 P: Valitus, jonka Villeroy & Boch — Belgium on tehnyt 4.12.2013 unionin yleisen tuomioistuimen (neljäs jaosto) yhdistetyissä asioissa T-373/10, T-374/10, T-382/10 ja T-402/10, Villeroy & Boch v. komissio, 16.9.2013 antamasta tuomiosta

15.2.2014   
            
            
               FI
            
            
               Euroopan unionin virallinen lehti
            
            
               C 45/23
            
         Valitus, jonka Villeroy & Boch — Belgium on tehnyt 4.12.2013 unionin yleisen tuomioistuimen (neljäs jaosto) yhdistetyissä asioissa T-373/10, T-374/10, T-382/10 ja T-402/10, Villeroy & Boch v. komissio, 16.9.2013 antamasta tuomiosta
   (Asia C-642/13 P)
   2014/C 45/40
   Oikeudenkäyntikieli: hollanti
   
      Asianosaiset
   
   
      Valittaja: Villeroy & Boch — Belgium (edustajat: advocat O. W. Brouwer ja advocat N. Lorjé)
   
      Muu osapuoli: Euroopan komissio
   
      Vaatimukset
   
   
               —
            
            
               unionin yleisen tuomioistuimen (neljäs jaosto) yhdistetyissä asioissa T-373/10, T-374/10, T-382/10 ja T-402/10, Villeroy & Boch v. komissio 16.9.2013 antaman tuomion kumoaminen siltä osin kuin siinä on hylätty valittajan vaatimukset
            
         
               —
            
            
               toissijaisesti, 16.9.2013 annetun tuomion tuomiolauselman 1 kohdan osittainen kumoaminen siltä osin kuin se koskee valittajaa
            
         
               —
            
            
               tai ainakin 23.6.2010 tehdyn riidanalaisen päätöksen 2 kohdassa valittajalle asetetun sakon alentaminen tuomioistuimen kohtuulliseksi katsomalla määrällä
            
         
               —
            
            
               tai ainakin 16.9.2013 annetun tuomion kumoaminen ja asian palauttaminen unionin yleiseen tuomioistuimeen
            
         
               —
            
            
               kulloinkin komission velvoittaminen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja katsoo, että valituksenalainen tuomio on kumottava seuraavista syistä:
   
               1)
            
            
               
                  
                     Ensimmäisenä valitusperusteena
                   esitetään, että yleinen tuomioistuin käsitellyt vääristyneellä tavalla todistusaineistoa, koska se ei erheellisesti ottanut huomioon valittajan nimeämiä — valittajan mielestä relevantteja — tosiseikkoja, joita oli käsitelty yleisen tuomioistuimen suullisessa käsittelyssä.
            
         
               2)
            
            
               
                  
                     Toisella valitusperusteella
                   riitautetaan se, että tosiasiallisen ja juridisesti itsenäisen menettelyn väitettiin johtaneen yhtenä kokonaisuutena pidettävään, monitahoiseen ja jatkettuun kilpailusääntöjen rikkomiseen. Lisäksi yleisen tuomioistuimen ja komission käyttämä tapa soveltaa yhtenä kokonaisuutena pidettävää, monitahoista ja jatkettua kilpailusääntöjen rikkomista koskevaa periaatetta on ristiriidassa oikeudenmukaista oikeudenkäyntiä koskevan oikeuden, hyvän oikeudenkäytön ja tuomioistuimen suorittamaa valvontaa koskevan vaatimuksen kanssa.
            
         
               3)
            
            
               Valittaja esittää 
                     kolmannessa valitusperusteessaan
                  , että yleinen tuomioistuin on jättänyt suorittamatta asianmukaisen valvonnan, minkä takia unionin oikeudessa taattua tehokasta oikeussuojaa on loukattu.
            
         
               4)
            
            
               
                  
                     Neljäntenä valitusperusteena
                   esitetään, että yleisen tuomioistuimen suorittaman valvonnan lopputulos ei missään tapauksessa voi olla asetetun sakon perusteena ja se on kohtuuton.